CELEX: 32015D0749
Language: hr
Date: 2015-05-07 00:00:00
Title: Provedbena odluka Komisije (EU) 2015/749 оd 7. svibnja 2015. o stavljanju izvan snage Odluke 2007/410/EZ o mjerama za sprečavanje unošenja u Zajednicu viroida vretenastoga gomolja krumpira i njegova širenja unutar Zajednice (priopćeno pod brojem dokumenta C(2015) 3023)

12.5.2015   
            
            
               HR
            
            
               Službeni list Europske unije
            
            
               L 119/25
            
         PROVEDBENA ODLUKA KOMISIJE (EU) 2015/749
   оd 7. svibnja 2015.
   o stavljanju izvan snage Odluke 2007/410/EZ o mjerama za sprečavanje unošenja u Zajednicu viroida vretenastoga gomolja krumpira i njegova širenja unutar Zajednice
   
      
         (priopćeno pod brojem dokumenta C(2015) 3023)
      
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno njezin članak 16. stavak 3. četvrtu rečenicu,
   budući da:
   
               (1)
            
            
               Bez obzira na mjere propisane Odlukom Komisije 2007/410/EZ (2) viroid vretenastoga gomolja krumpira sad se proširio unutar Unije na bilje obuhvaćeno tom Odlukom, dalje u tekstu „određeno bilje”, kao što je utvrđeno službenim istraživanjima koja su provele države članice u skladu s tom Odlukom.
            
         
               (2)
            
            
               Međutim, od početka primjene Odluke 2007/410/EZ na određenom bilju nisu uočeni nikakvi simptomi prisutnosti viroida vretenastoga gomolja krumpira i, prema mišljenju Europske agencije za sigurnost hrane (EFSA) (3), očekuje se da će utjecaj pospiviroida na to bilje biti minimalan. Osim toga, unatoč prisutnosti tog organizma na određenom bilju, nije došlo do širenja tog organizma unutar Unije na bilje osim određenog bilja.
            
         
               (3)
            
            
               Stoga se zaključuje da mjere propisane Odlukom 2007/410/EZ nisu primjerene za sprečavanje širenja viroida vretenastoga gomolja krumpira unutar Unije na određeno bilje i da nema fitosanitarnog rizika kojim bi se opravdale takve mjere.
            
         
               (4)
            
            
               Odluku 2007/410/EZ trebalo bi stoga staviti izvan snage.
            
         
               (5)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Odluka 2007/410/EZ stavlja se izvan snage.
   Članak 2.
   Ova je Odluka upućena državama članicama.
   
      Sastavljeno u Bruxellesu 7. svibnja 2015.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 169, 10.7.2000., str. 1.
   
   
      (2)  Odluka Komisije 2007/410/EZ od 12. lipnja 2007. o mjerama za sprečavanje unošenja u Zajednicu viroida vretenastoga gomolja krumpira i njegova širenja unutar Zajednice (SL L 155, 15.6.2007., str. 71.).
   
      (3)  Znanstveno mišljenje EFSA-e o procjeni rizika za područje EU-a od pospiviroida na bilju iz porodice Solanaceae te o utvrđivanju i procjeni mogućnosti upravljanja rizikom 1 EFSA Journal 2011.;9(8):2330.